cal rèflex: Vacacions a l'hort
Avui fa un dia ideal per anar a l'hort a pencar una mica, que falta hi fa. Comença a fer goig, i encara que porti molta feina i em matxaqui els corrons, motiva força aprofitar una matí fresquet per mimar les patates, les tavelles, els pebrots, els porros, les cebes, les cols, els cogombres, els carbassons, els tomàquets i no sé què més.
Ja us podeu imaginar que al Pirineu portem un ritme d'hort diferent. Aquí es comença més tard perquè pot glaçar fins i tot al juny, i de moment només pesquem enciams i alguna patata.
Però aquest any anem més avançats que l'any passat i aviat podrem començar a recollir tots els fruits. I afededéu que val la pena! De l'hort a taula, quin gran plaer.
El Quico i jo ens hi hem posat a un quart de deu, i després han arribat reforços: el director, el Jordi, el pare de la Josefina, el sogre. Un en total.
Ell, lligant tomaqueres i controlant-ho tot. Jo, en canvi, sóc un matat. Ara només trec herbes i herbes, i accepto el meu rol perquè sóc bastant toix, maldestre i neorural, hehe.
Putes herbes, us penso liquidar a totes.
(On és el Quico?)
Això és pencar i no allò que fas amb el carnet rondant per la Vella.
Ja et vaig cantussejant: "A genollons collia codonys..."
7 de juliol de 2008 a les 16:45
Doncs per mi és tot un orgull veure que el meu xicot aprofita les vacacions per passar estonetes a l'hort, on un desconnecta a base de bé, passen tots els mal humors que puguis tenir, et desfogues amb les herbes maleïdes, i si en acabat pots omplir la bossa amb un enciam gros i formós, doncs el premi compensa tot l'esforç. Jo aquest any enyoro molt la feina a l'hort. De tant en tant hi baixo i m'hi estic una estona també treient herbes, però no tinc el mateix "aguante" que l'any passat, per exemple. En fi, l'any que ve serà una altra història, esperem-ho!! Perquè feinejar a l'hort m'agrade molt.
Jo ja he vist el Quico, però no ho penso dir!
7 de juliol de 2008 a les 18:52
Jo només he trobat el Wally i el sogre. Ara bé... no s'hi veu suor anoienca engre les tomaqueres... Em sembla que has pencat poc i deus estar fotent-li al porró!
(corregeix l'enllaç, gràcies!)
no sabeu l'enveja que em feu...jo que mai he estat de feinejar a l'hort ni amb els animals... ara em ve molt de gust...
de moment, em conformo en haver fet crèixer la tomatera al meu balcódepeu...
Aquesta imatge està feta expressament per fer-me embeja!.
Jo he plantat quatre tomaqueres. Una d'elles té fongs, coi. Demà li hauré de tallar el coll. En fi, comença la tragèdia d'un pagés urbà.
9 de juliol de 2008 a les 22:55